
Elfed:	Dwed ’te, wyt ti’n mynd i’r noson lawen yn y dre nos Sadwrn?
Gareth:	Wel, soniodd Gwenda, fy ffrind, ei bod hi’n mynd. Ges i gynnig tocyn hefyd . . . Falle a i, mae’n dibynnu ar sawl peth . . . wyt ti’n gwybod pwy sy’n cymryd rhan?
Elfed:	Seren y noson yw Meirion Morgan, wrth gwrs.
Gareth:	Y tenor byd-enwog? O, mae e’n dipyn o ganwr, does dim dwywaith.
Elfed:	Ydy, glei . . . a bydd Côr y Waun yn canu. Mae fy chwaer i’n aelod o’r côr, felly bydd rhaid i fi fynd i wrando arnyn nhw.
Gareth:	O, ’na fe, ’te.
Elfed:	Dwyt ti ddim yn swnio’n frwdfrydig iawn, Gareth.
Gareth:	Dw i wrth fy modd yn gwrando ar gerddoriaeth, cofia . . . ond erbyn meddwl, weithiau, ar nos Sadwrn, mae’n well ’da fi edrych ar y teledu na dim byd arall!
Elfed:	Wel, a dweud y gwir, ar ôl bod yn y gampfa, dyna beth dw i’n lico wneud fwya yw cael cyri o’r ‘Taj Mahal’, a gwylio ffilm.
Gareth:	Ond bydd rhaid i ti anghofio’r noson ddelfrydol ’na. Fydd dim cyri i ti nos Sadwrn.
Elfed:	Na fydd, yn anffodus!
Gareth:	Wel, gobeithio y cei di flas ar y cyngerdd, ’ta beth!

